SK Úradný vestník Európskej únie C 147/16

Uverejnenie žiadosti o zmenu podľa článku 50 ods. 2 písm. a) nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny

(2015/C 147/07)

Týmto uverejnením sa poskytuje právo vzniesť námietku proti žiadosti o zmenu podľa článku 51 nariadenia Európskeho parlamentu a Rady (EÚ) č. 1151/2012 (1).

ŽIADOSŤ O SCHVÁLENIE ZMENY ŠPECIFIKÁCIE VÝROBKU S CHRÁNENÝM OZNAČENÍM PÔVODU/CHRÁNENÝM ZEMEPISNÝM OZNAČENÍM, KTORÁ SA NEPOVAŽUJE ZA NEPODSTATNÚ

ŽIADOSŤ O SCHVÁLENIE ZMENY V SÚLADE S ČLÁNKOM 53 ODS. 2 PRVÝM PODODSEKOM NARIADENIA (EÚ) č. 1151/2012

„MONTES DE TOLEDO“

EÚ č.: ES-PDO-0205-01270 – 29.10.2014

CHOP ( X ) CHZO ( )

1. Skupina žiadateľov a oprávnený záujem

FUNDACIÓN C.R.D.O. MONTES DE TOLEDO Alférez Provisional, 3 45001 Toledo ESPAÑA Tel. +34 925257402 Fax +34 925257402 E-mail: domt@domontesdetoledo.com Internet: www.domontesdetoledo.com

2. Členský štát alebo tretia krajina

Španielsko.

3. Položka v špecifikácii výrobku, ktorej sa zmena týka

—

☐

—

☒

—

☐

—

☒

—

☒

—

☐

—

☒

—

☒

4. Druh zmeny (zmien)

—

☒

—

☐

5. Zmeny

Opis výrobku

Olivy:

Vypúšťa sa veta:

„Index zrelosti (iba vo vzorke zo stromu): 3 až 5 (autor: Estación de Olivicultura y Elaiotecnia, hospodárstvo ‚Venta del Llano‘, Mengíbar, Jaén)“.

Dopĺňa sa veta:

„Používa sa iba na získanie olejov z olív s CHOP ‚Montes de Toledo‘ odrody Cornicabra – čerstvých, zdravých a primerane zrelých“.

Zmena vychádza z potreby prispôsobiť požiadavky pokroku vo vývoji techník produkcie, vďaka ktorému možno vyrábať vysokokvalitné oleje z olív s rôznymi stupňami zrelosti, a zároveň zvýrazniť hlavnú charakteristickú črtu tohto chráneného označenia: skutočnosť, že ide o olej vyrábaný z jednej odrody (Cornicabra).

Olej:

Vypúšťajú sa vety:

„Olej s chráneným označením pôvodu ‚Montes de Toledo‘ sa vyznačuje vysokým obsahom kyseliny olejovej a nízkym obsahom kyseliny linolovej. Má vysoký obsah celkových polyfenolov, čo mu dodáva výraznú stabilitu, kvôli ktorej je na trhu oceňovaný a vyhľadávaný.“

Dôvodom na vypustenie tohto odseku je, že tieto vlastnosti sa už uvádzajú v odseku o špecifickosti výrobku, keďže nejde o reštriktívnu, ale iba deskriptívnu podmienku všeobecného charakteru. Vzhľadom na overený vplyv odrody a zemepisnej oblasti na uvedené zloženie sa môže obsah meniť v závislosti od agroklimatických podmienok jednotlivých sezón, a to bez toho, aby oleje stratili svoju autentickosť.

Kyslosť:

Maximálny limit klesá z 0,7 na 0,5 °.

Skvalitnenie výrobných prostriedkov a postupov, ku ktorému sa dospelo od vypracovania pôvodnej špecifikácie (v roku 1998), umožňuje znížiť tento limit s cieľom zabezpečiť spotrebiteľom vyššiu kvalitu chráneného výrobku.

Absorbancia ultrafialových lúčov K 270:

Maximálny limit 0,15 sa zvyšuje na 0,20.

Táto zmena sa uskutočnila preto, lebo sa ukázalo, že hodnota tohto parametra môže v prípade olejov získaných zo zelených olív odrody Cornicabra prirodzene prekročiť hodnotu 0,15, čo by vyradilo oleje, ktoré spĺňajú požiadavky stanovené pre kategóriu extrapanenského olivového oleja a navyše majú výnimočné organoleptické vlastnosti s intenzívnou ovocnosťou.

Podľa článku Influencia del índice de madurez de las aceitunas en la calidad de los aceites „Cornicabra“ de las campañas 1995/96 y 1996/97 (Vplyv indexu zrelosti olív na kvalitu olejov „Cornicabra“ zo sezón 1995/96 a 1996/97) (F. Aranda Palomo, M. D. Salvador Moya, G. Fregapane Quadri), koeficient extinkcie K 270, ktorý určuje mieru karbonylových zlúčenín (aldehydov a ketónov) prítomných v olejoch, zaznamenáva pri dozrievaní plodov čistý pokles, čo je v rozpore s tromi výsledkami získanými autormi Gracía et al., 1996, v prípade olejov pochádzajúcich z odrôd Arbequina, Blanqueta, Lechín, Villalonga a Verdial.

Konkrétne sa zistilo, že oleje Cornicabra získané z olív s indexom zrelosti nižším ako 3,5 môžu dokonca prísť o najvyššiu kategóriu (extrapanenský olej), keďže tento parameter prekračuje hodnotu stanovenú v nariadení. Tieto hodnoty totiž nie sú až po stupeň zrelosti 4 nižšie než 0,15.

Organoleptické hodnotenie:

Vety:

„Z organoleptického hľadiska sa oleje tejto odrody vyznačujú hutnou konzistenciou v ústach, ovocnou a aromatickou chuťou a stredne silnou horkosťou a pikantnosťou. Vôna je vyvážená za predpokladu, že sa dosiahol optimálny stupeň zrelosti (Dr. Francis Gutiérrez, riaditeľka analytického výboru znalcov z Inštitútu tuku. Najvyššia rada pre vedecký výskum. Sevilla)“

sa nahrádzajú takto:

„Oleje s chráneným označením pôvodu ‚Montes de Toledo‘ sa vyznačujú strednými až intenzívnymi hodnotami ovocnosti, horkosti a pikantnosti.“

Dôvodom na zmenu je skutočnosť, že v pôvodnom znení sa nezohľadnili limity stanovené pre termín „intenzívny“ v nariadení Komisie č. 640/2008 (2). V čase vypracúvania predošlej špecifikácie sa termín „stredný“ zakladal na orientačných hodnotách, keďže neboli regulované limity, pokiaľ ide o intenzitu vlastností, ktorými by sa stanovil rozdiel medzi termínmi „stredný“ a „intenzívny“. Uverejnením uvedeného nariadenia sa stanovili tieto limity, keďže sa zistilo, že veľké množstvo olejov získaných z odrody Cornicabra sa vyznačuje hodnotami horkosti a pikantnosti, ktoré prekračujú intenzitu 6, na základe čoho by sa stali intenzívnymi. Nespĺňali by tak požiadavky súčasného znenia špecifikácie. Preto je nutné prispôsobiť požiadavky charakteristickému profilu olejov „Montes de Toledo“, ktoré sa vyznačujú strednou až intenzívnou horkosťou a pikantnosťou v závislosti od obdobia zberu, klimatických podmienok sezóny a zemepisnej polohy v rámci oblasti produkcie.

Dôkaz o pôvode

Veta:

„V prvom rade olivy pochádzajú z olivových hájov, ktoré sa nachádzajú v oblasti výroby a v ktorých sa potvrdilo pestovanie jedinej povolenej odrody.“

sa nahrádza takto:

„V prvom rade olivy pochádzajú výlučne z olivových hájov, ktoré sa nachádzajú v oblasti výroby.“

Dôvodom na zmenu je skutočnosť, že morfologické vlastnosti odrody Cornicabra predstavujú dostatočné charakteristické črty na to, aby sa dalo overiť splnenie uvedenej požiadavky týkajúcej sa odrody už pri príchode do lisovne.

Veta:

„Pestovatelia olív podpíšu zmluvu s nadáciou Consejo Regulador de la Denominación de Origen Montes de Toledo (Regulačná rada pre označenie pôvodu Montes de Toledo), v ktorej sa zaviažu dodržiavať podmienky pestovania stanovené v tejto špecifikácii.“

sa nahrádza takto:

„Výrobcovia uvedeného výrobku musia podpísať zmluvu s nadáciou Consejo Regulador de la Denominación de Origen Montes de Toledo (Regulačná rada pre označenie pôvodu Montes de Toledo), v ktorej sa zaviažu, že sa ubezpečia, že dodávatelia olív použitých na výrobu oleja dodržiavajú podmienky pestovania stanovené v tejto špecifikácii.“

Touto zmenou sa dosiahne väčšia operatívnosť pri certifikácii výrobku v súlade s normou UNE-EN-ISO-IEC 17065, keďže takto odpadáva povinnosť podpísať zmluvu s každým jedným z tisícok pestovateľov olív v oblasti. Kontrolu svojich dodávateľov vykonajú výrobné podniky v rámci svojho systému zabezpečenia vysledovateľnosti výrobku, pričom kontrolný orgán príslušným spôsobom overí plnenie požiadaviek počas pravidelných hodnotení.

Dopĺňa sa tento text:

„Plnenie olejov do fliaš sa musí uskutočniť vo vymedzenej zemepisnej oblasti. Vďaka tomu sa môžu zachovať typické vlastnosti výrobku a zabezpečiť, aby kontrolné orgány mali úplnú kontrolu nad produkciou. Súčasne sa pri tom zaručí, že konečné narábanie s výrobkom je v rukách výrobcov, ktorí najlepšie vedia, ako oleje reagujú na príslušné postupy plnenia do fliaš, napr. na čas a spôsob dekantácie, na filtračné operácie, kremelinu, buničinu, teplotu pri plnení fliaš a na chlad a skladovanie. Zachová sa tak kvalita a zároveň sa zabezpečí vysledovateľnosť oleja.“

Spôsob výroby

Vypúšťa sa odsek o pôdach na vysádzanie olivových hájov, pretože ide iba o opis najtypickejších pôd v oblasti a jeho účelom nie je stanoviť obmedzujúce požiadavky, ktoré nemajú vplyv na kvalitu a špecifickosť výrobku.

Veta:

„Plody sa zbierajú priamo zo stromu tradičnými metódami ručného oberania, ráňaním (pomocou palice) alebo striasaním, pričom tieto metódy sa musia obmieňať zo sezóny na sezónu, aby nedošlo k poškodeniu olivovníka.“

sa nahrádza takto:

„Plody sa zbierajú priamo zo stromu tradičnými metódami ručného oberania, ráňaním (pomocou palice) alebo striasaním, pričom tieto metódy možno obmieňať zo sezóny na sezónu, aby nedošlo k poškodeniu olivovníka.“

Dôvodom na zmenu je prispôsobenie sa vývoju, ktorým prešli metódy zberu od vypracovania žiadosti o registráciu a vďaka ktorému už nie je nutné meniť metódu zberu každú sezónu.

Veta:

„Príves alebo kontajner sa musí pred každou nakládkou vyčistiť prúdom studenej vody.“

sa nahrádza takto:

„Príves alebo kontajner sa musí udržiavať v primeraných hygienických podmienkach.“

Cieľom je totiž zaručiť uvedené hygienické podmienky nezávisle od spôsobu, akým sa k nim dospeje.

Vety:

„Pri triedení olív vo dvoroch je nutná prítomnosť zodpovednej osoby, ktorej úlohou je zaručiť správnu katalogizáciu a oddelenie akostí. Dvory musia byť vybavené systémami, ktorými sa zaručí oddelené vykladanie ráňaných či striasaných olív od ručne oberaných olív, ktoré neprišli do kontaktu so zemou, aby sa tak vylúčila možnosť zmiešania akostí určených na oddelené spracovanie.“

sa nahrádzajú takto:

„Pri triedení olív vo dvoroch je nutná prítomnosť zodpovednej osoby, ktorej úlohou je zaručiť správnu katalogizáciu a oddelenie rôznych odrôd a akostí. Dvory musia byť vybavené systémami, ktorými sa zaručí oddelené vykladanie ráňaných či striasaných olív od ručne oberaných olív, ktoré neprišli do kontaktu so zemou, ako aj odrôd odlišných od jedinej povolenej odrody, aby sa tak vylúčila možnosť zmiešania akostí určených na oddelené spracovanie.“

Táto požiadavka vychádza z potreby zabezpečiť oddelené spracovanie jedinej povolenej odrody.

Veta:

„Násypky a násypné koše sa musia umyť prúdom vody z tlakového prístroja pred každou nakládkou a vždy, keď sa to považuje za potrebné.“

sa nahrádza takto:

„Lisovne musia disponovať systémom pravidelného čistenia násypiek a násypných košov.“

Cieľom je totiž zaručiť existenciu uvedených systémov čistenia nezávisle od zvoleného spôsobu čistenia.

Vypúšťa sa táto veta:

„Voda, ktorá sa používa na umývanie a spracúvanie, musí byť zdravotne neškodná a nesmie obsahovať chlór a jeho deriváty.“

Ide totiž o požiadavku, ktorá je súčasťou platných právnych predpisov.

Vypúšťa sa táto veta:

„Povoľuje sa iba používanie talku ako technologickej pomocnej látky, pričom použité množstvá nesmú presiahnuť rozpätie 0,5 % až 2,0 %.“

Dôvodom je skutočnosť, že talk je jediná technologická pomocná látka, ktorá je v súčasných právnych predpisoch povolená na extrakciu panenského olivového oleja.

Vety:

„Lisovne musia zatriediť vyrobené oleje na základe uvedených fyzikálno-chemických a organoleptických vlastností oleja s CHOP ‚Montes de Toledo‘. Využijú na to vlastných alebo externých technikov a laboratóriá s akreditáciou na takúto činnosť.“

sa nahrádzajú takto:

„Lisovne musia zatriediť vyrobené oleje na základe uvedených fyzikálno-chemických a organoleptických vlastností oleja s CHOP ‚Montes de Toledo‘. Využijú na to vlastných alebo externých technikov a laboratóriá s odbornou spôsobilosťou na takúto činnosť.“

Uvedená akreditácia technikov a/alebo laboratórií použitých na vlastnú kontrolu sa totiž nepovažuje za nevyhnutnú.

Vety:

„Všetky skladovacie nádoby musia mať príklop, valcovito-kužeľovitý tvar alebo ploché dno so sklonom umožňujúcim pravidelnú drenáž a vyčistenie nádob. Nie sú povolené skladovacie nádoby s plochým, vodorovným dnom.“

sa nahrádzajú takto:

„Všetky skladovacie nádoby musia mať príklop a umožňovať pravidelnú drenáž a vyčistenie nádob.“

Cieľom je totiž umožniť vyčistenie a drenáž skladovacej nádoby nezávisle od spôsobu použitého na tieto účely.

Označovanie

Vety:

„Na všetkých etiketách musí byť zobrazené logo označenia a text: ‚Denominación de Origen Montes de Toledo‘. Nádoby, v ktorých sa chránený olej predáva, budú mať zabezpečovaciu plombu, etiketu alebo číslovanú etiketu pripevnenú na zadnej strane, vydanú kontrolným orgánom a umiestnenú tak, aby sa zabránilo ich opätovnému použitiu.“

sa nahrádzajú takto:

„Na všetkých etiketách musí byť zobrazené logo označenia pôvodu a text: ‚Denominación de Origen Protegida Montes de Toledo‘ alebo ‚DOP Montes de Toledo‘. Obaly, v ktorých sa chránený olej predáva, musia mať zabezpečovaciu plombu a na zadnej strane číslovanú etiketu s logom označenia pôvodu od kontrolného orgánu, aby sa tak zamedzilo opätovnému použitiu.“

Vnútroštátne požiadavky

S cieľom prispôsobiť tento odsek platným normám sa jeho obsah mení takto:

„— nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny,

— Orden de 9 de mayo de 1998 de la Consejería de Agricultura y Medio Ambiente, por la que se dictan disposiciones de aplicación del Reglamento (CEE) no 2081/92 del Consejo, de 14 de julio de 1992, relativo a la protección de las indicaciones geográficas y de las denominaciones de origen de los productos agrícolas y alimenticios (Úradný vestník autonómneho spoločenstva Kastília-La Mancha č. 23 z 22. mája 1998),

— Real Decreto 1335/2011, de 3 de octubre, por el que se regula el procedimiento para la tramitación de las solicitudes de inscripción de las denominaciones de origen protegidas y de las indicaciones geográficas protegidas en el registro comunitario y la oposición a ellas.“

Iné (kontrolný orgán)

Znenie tohto odseku sa uvádza ďalej. Vypúšťa sa vymenovanie stanov uvedeného orgánu, pretože nie sú relevantné z hľadiska účelov tejto špecifikácie.

„Certifikáciu produktu vykoná nadácia Consejo Regulador de la Denominación de Origen de aceite Montes de Toledo (Regulačná rada pre označenie pôvodu oleja Montes de Toledo) – nezisková organizácia nadačného charakteru, ktorej majetok sa trvalo využíva na realizáciu cieľov tejto organizácie a ktorá je akreditovaná Národným akreditačným orgánom (Entidad Nacional de Acreditación, ENAC), pokiaľ ide o plnenie normy UNE-EN/ISO-IEC 17065.

Aktualizované informácie o kontrolných orgánoch s povolením na overenie plnenia tejto špecifikácie sú uvedené na tejto webovej stránke:

http://pagina.jccm.es/agricul/paginas/comercial-industrial/figuras_calidad/reg_op/buscar_reg_ent.htm

Súčasným kontrolným orgánom je tento certifikačný subjekt:

Názov: nadácia Consejo Regulador de la Denominación de Origen de aceite Montes de Toledo (Regulačná rada pre označenie pôvodu oleja Montes de Toledo) Adresa: C/Alférez Provisional, 3 45001 Toledo ESPAÑA Tel. +34 925257402 Fax +34 925257402 E-mail: domt@domontesdetoledo.com

Tento kontrolný orgán má povolenie autonómneho spoločenstva Castilla-La Mancha a akreditáciu udelenú Národným akreditačným orgánom, pokiaľ ide o požiadavky stanovené v normách UNE-EN 17065 (Všeobecné požiadavky na subjekty, ktoré vykonávajú certifikáciu výrobku).

Kontrolný orgán musí vykonať potrebné kroky na vyhodnotenie súladu so špecifikáciou podľa požiadaviek systému certifikácie konkrétneho výrobku.

Kontrolný orgán musí spĺňať platné normy a akékoľvek iné požiadavky, ako je odber vzoriek, skúšanie a kontrola, ktoré tvoria základ uplatniteľného systému certifikácie v jeho príručke kvality.

Má tieto osobitné funkcie:

— kontrola vzoriek,

— vyhodnotenie súladu vlastností produktu s vlastnosťami stanovenými v špecifikácii,

— audit dokumentačných záznamov o výrobe chránených olejov.“

JEDNOTNÝ DOKUMENT

„MONTES DE TOLEDO“

EÚ č.: ES-PDO-0205-01270 – 29.10.2014

CHOP ( X ) CHZO ( )

1. Názov

„Montes de Toledo“.

2. Členský štát alebo tretia krajina

Španielsko.

3. Opis poľnohospodárskeho výrobku alebo potraviny

3.1. Druh výrobku

Trieda 1.5. Oleje a tuky (maslo, margarín, oleje atď.).

3.2. Opis výrobku, na ktorý sa vzťahuje názov uvedený v bode 1

Extrapanenský olivový olej, ktorý sa získava z plodov olivových stromov (Olea Europea L.) odrody Cornicabra mechanickými postupmi alebo inými fyzickými prostriedkami, ktoré nevedú k zhoršeniu kvality oleja, zachovávajú chuť, vôňu a vlastnosti plodov, z ktorých sa olej získava.

Fyzikálne, chemické a organoleptické vlastnosti:

— kyslosť: maximálne 0,5 °,

— peroxidové číslo: maximálne 15 meq O2/kg,

— absorbancia ultrafialových lúčov K 270: maximálne 0,20,

— vlhkosť: maximálne 0,1 %,

— nečistoty: maximálne 0,1 %,

— farba je rôzna: od zlatožltej po výrazne zelenú, v závislosti od obdobia zberu a od zemepisnej polohy v rámci daného kraja,

— z organoleptického hľadiska sa oleje s chráneným označením pôvodu „Montes de Toledo“ vyznačujú strednými až intenzívnymi hodnotami ovocnosti, horkosti a pikantnosti.

3.3. Krmivo (len pri výrobkoch živočíšneho pôvodu) a suroviny (len pri spracovaných výrobkoch)

—

3.4. Špecifické kroky výroby, ktoré sa musia uskutočniť vo vymedzenej zemepisnej oblasti

Pestovanie olív a výroba olejov sa musia uskutočňovať v oblasti opísanej v bode 4.

3.5. Špecifické pravidlá krájania, strúhania, balenia atď. výrobku, na ktorý sa vzťahuje registrovaný názov

— Olej sa skladuje v lisovniach a baliarňach certifikovaných nadáciou, ktoré musia byť vybavené príslušnými zariadeniami zabezpečujúcimi jeho optimálne uchovávanie.

— Plnič fliaš by mal disponovať systémami na oddelené plnenie do fliaš olejmi s označením pôvodu a všetkými ostatnými olejmi. Takisto musí mať k dispozícii schválené systémy merania oleja.

— Olej by sa mal plniť do fliaš zo skla, z natieraného kovu, PET alebo z glazovanej keramiky.

— V snahe zachovať typické vlastnosti výrobku vo všetkých etapách sa proces plnenia do fliaš vykonáva na území schválenej zemepisnej oblasti. Kontrolné orgány takto môžu v plnej miere kontrolovať výrobu a konečná manipulácia s výrobkom zostáva v rukách výrobcov v danej oblasti. Tí najlepšie poznajú špecifické reakcie týchto olejov na metódy plnenia do fliaš, ako je čas a metóda dekantovania, filtračné operácie, kremelina, celulóza, teplota pri plnení do fliaš, reakcia na chlad a skladovanie. Cieľom tohto všetkého je zachovať typické vlastnosti výrobku.

3.6. Špecifické pravidlá označovania výrobku, na ktorý sa vzťahuje registrovaný názov

Na všetkých etiketách musí byť zobrazené logo označenia a text: „Denominación de Origen Protegida Montes de Toledo“ alebo „DOP Montes de Toledo“.

Balenie, v ktorom sa chránený olej predáva, musí mať zabezpečovaciu plombu a na zadnej strane číslovanú etiketu s logom označenia pôvodu od kontrolného orgánu, aby sa tak zamedzilo opätovnému použitiu.

4. Stručné vymedzenie zemepisnej oblasti

Zemepisná oblasť sa nachádza v autonómnom spoločenstve Kastília-La Mancha a zahŕňa okresy na juhozápade provincie Toledo a severozápade provincie Ciudad Real, pričom jej stredovú os tvorí horské pásmo Montes de Toledo. Zemepisnú oblasť výroby tvorí 128 obcí patriacich do provincí Toledo a Ciudad Real. Z týchto obcí patrí 106 do provincie Toledo a 22 do provincie Ciudad Real.

Obce provincie Toledo:

Ajofrín, Alameda de la Sagra, Albarreal de Tajo, Alcaudete de la Jara, Aldeanueva de Barbarroya, Aldeanueva de San Bartolome, Almonacid de Toledo, Añover de Tajo, Arges, Bargas, Belvis de la Jara, Borox, Burguillos de Toledo, Burujón, Cabañas de la Sagra, Calera y Chozas, Campillo de la Jara, Cañumas, Carmena, Carpio de Tajo (El), Carranque, Casasbuenas, Cebolla, Cedillo del Condado, Cobeja, Chueca, Cobisa, Consuegra, Cuerva, Dosbarrios, Espinoso del Rey, Esquivias, Estrella (La), Gálvez, Guadamur, Guardia (La), Herencias (Las), Hontanar, Huerta de Valdecarábanos, Illescas, Layos, Lominchar, Madridejos, Magán, Malpica de Tajo, Manzaneque, Marjaliza, Mascaraque, Mata (La), Mazarambroz, Menasalbas, Mesegar, Mocejón, Mohedas de la Jara, Montearagón, Mora, Nambroca, Nava de Ricomalillo (La), Navahermosa, Navalmorales (Los), Navalucillos (Los), Noez, Numancia de la Sagra, Olías del Rey, Orgaz, Palomeque, Pantoja, Polán, Puebla de Montalban (La), Pueblanueva (La), Pulgar, Recas, Retamoso, Robledo de Mazo, Romeral (El), San Bartolome de las Abiertas, San Martín de Montalbán, San Martín de Pusa, San Pablo de los Montes, Santa Ana de Pusa, Seseña, Sevilleja de la Jara, Sonseca, Talavera de la Reina, Tembleque, Toledo, Torrecilla de la Jara, Totanes, Turleque, Ugena, Urda, Ventas con Peña Aguilera (Las), Villaluenga de la Sagra, Villaminaya, Villamuelas, Villanueva de Bogas, Villarejo de Montalbán, Villaseca de la Sagra, Villasequilla de Yepes, El Viso de San Juan, Yébenes (Los), Yeles, Yepes, Yuncler, Yunclillos y Yuncos.

Obce provincie Ciudad Real:

Alcoba, Anchuras, Arroba de los Montes, Cortijos (Los), El Robledo, Fernancaballero, Fontanarejo, Fuente el Fresno, Herencia, Horcajo de los Montes, Labores (Las), Luciana, Malagón, Navalpino, Navas de Estena, Picón, Piedrabuena, Porzuna, Puebla de Don Rodrigo, Puertolápice, Retuerta del Bullaque y Villarrubia de los Ojos.

5. Súvislosť so zemepisnou oblasťou

Vďaka pôdno-klimatickým podmienkam pohoria Montes de Toledo, ako aj práci mnohých generácií pestovateľov olív sa dospelo k prirodzenému výberu odrody Cornicabra ako odrody, ktorá sa najlepšie prispôsobila danej oblasti a ktorá sa ako jediná používa na výrobu oleja „Montes de Toledo“. Z hľadiska súvislosti medzi geologickými a pôdnymi charakteristikami možno poukázať na skutočnosť, že tvorba pôd všeobecne chudobných na živiny sa takisto podpísala na plodine, ktorá je neustále vystavená drsným podmienkam, teda aspektom, ktoré prispeli k prirodzenému výberu a diferenciácii výrobku. Odroda Cornicabra, ako aj pôdno-klimatické podmienky oblasti dodávajú oleju jeho osobitné fyzikálno-chemické vlastnosti (vysoký obsah kyseliny olejovej a nízky obsah kyseliny linolovej, ako aj vysoký obsah polyfenolov) a organoleptické vlastnosti (hutnú konzistenciu v ústach, ovocnosť a aromatickosť a zároveň strednú až intenzívnu horkosť a pikantnosť).

Odkaz na uverejnenie špecifikácie

(článok 6 ods. 1 druhý pododsek uvedeného nariadenia (3))

http://pagina.jccm.es/agricul/paginas/comercial-industrial/consejos_new/pliegos/20131204_PLIEGO_DOP_ACEITE_MONTES_TOLEDO.pdf

(1) Ú. v. EÚ L 343, 14.12.2012, s. 1.

(2) Ú. v. EÚ L 178, 5.7.2008, s. 11.

(3) Pozri poznámku pod čiarou č. 1.